Έγγραφο απαιτήσεων εμπλεκομένων μερών (StRS)  
Stakeholders Requirements Specification

[3. Δημοσιογράφοι]

# Εισαγωγή

## 1.1 Ταυτότητα - επιχειρησιακοί στόχοι

Σκοπός αυτής της εφαρμογής είναι το να καταφέρει να διαθέσει τις πληροφορίες που προσφέρει το Entsoe με τέτοιο τρόπο ώστε να είναι πιο εύχρηστες και κατανοητές, σε τέτοιο βαθμό, ώστε να μπορεί να στηριχθεί η βιωσιμότητα της εφαρμογής από όσους την έχουν ανάγκη. Στο παρόν κείμενο θα επιχειρηθεί το να εξεταστεί σε όσο το δυνατόν μεγαλύτερο βαθμό το ποιοι είναι οι stakeholders όπως επίσης και το τι επιδιώκουν εκείνοι από αυτή την εφαρμογή.

## 1.2 Περίγραμμα επιχειρησιακών λειτουργιών

Ο δημοσιογράφος χρησιμοποιεί την ιστοσελίδα και την διάθεση των πόρων για να εξάγει μέσω αυτής τις απαραίτητες για αυτόν και το πρακτορείο του πληροφορίες. Μετά την απόκτηση αυτών των πληροφοριών, μπορούν αυτές να χρησιμοποιηθούν για μελέτες και άρθρα σχετικά με το περιβάλλον, την επικαιρότητα στην αγορά ενέργειας, αλλά και σε γενικότερη διεξαγωγή ερευνών στα πλαίσια του ενεργειακού παρασκηνίου της Ευρώπης.

# Αναφορές - πηγές πληροφοριών

*Ν/Α*

# Λειτουργικές απαιτήσεις επιχειρησιακού περιβάλλοντος

## 3.1 Επιχειρησιακές διαδικασίες

Ο δημοσιογράφος που απασχολείται στον κλάδο των ειδήσεων οικονομίας ή περιβάλλοντος καθώς γράφει το ημερήσιο άρθρο του, χρειάζεται να έχει πρόσβαση σε πηγές που αφορούν την κατάσταση της αγοράς ενέργειας στην Ευρώπη, δηλαδή ποιές χώρες προτιμούν ποιους τύπους ενέργειας ή κατά πόσο διακατέχονται από περιβαλλοντική συνείδηση, και το αν αυτά τα στοιχεία αλλάζουν με το πέρασμα του χρόνου. Επιπλέον κατά τη διάρκεια μελέτης σε μεγαλύτερο βάθος χρόνου, ο δημοσιογράφος χρειάζεται πρόσβαση στα δεδομένα πολλών ετών, για να ερευνήσει τις τάσεις στην αγορά και να βγάλει συμπεράσματα και προτάσεις που αφορούν το μέλλον του χώρου.

3.2 Δείκτες ποιότητας

Αξιοπιστία δεδομένων, αποκρισιμότητα εφαρμογής, ελάχιστο latency και μέγιστο δυνατό throughput, μικρό downtime και εύχρηστη εφαρμογή (UI/UX).

# Έκθεση απαιτήσεων χρηστών

Σε ένα δημοσιογραφικό πρακτορείο, οι ενδιαφερόμενοι επιθυμούν να λαμβάνουν πληροφορία πλήρως ενημερωμένη και επικαιροποιημένη, καθώς και έτοιμα γραφήματα διαφόρων ειδών που εκφράζουν στατιστικές, για χρήση τους σε άρθρα. Μπορεί να επιθυμούν να λαμβάνουν κάποια ενημέρωση μέσω του e-mail τους αν παρατηρηθεί κάποιο πρωτοφανές γεγονός στην παραγωγή ή κατανάλωση ενέργειας συνολικά, ή κάποιου είδους παραγωγής συγκεκριμένα. Σε αυτήν την περίπτωση θα πρέπει να δημιουργηθεί mailing list το οποίο να λαμβάνει μηνύματα μετά από συνεχή επεξεργασία των νέων δεδομένων από πλευράς του συστήματος.

# Αρχές του προτεινόμενου συστήματος

Το σύστημα του stakeholder ιδανικά θα πρέπει να έχει επίγνωση των εναπομείναντων πόρων που του αντιστοιχούν, καθώς και να φροντίζει για την σωστή εκμετάλλευσή τους. Ιδανικά, θα μπορούσε να αποφεύγει την επανάληψη ίδιων ή επικαλυπτόμενων κλήσεων προς το σύστημα, και να βελτιστοποιήσει την στρατηγική κατανάλωσης των πόρων του.

# Περιορισμοί στο πλαίσιο του έργου

Το σύστημα είναι δίκαιο και διαχειρίζεται όλους τους χρήστες/εμπλεκόμενους ως ίσους. Όλοι οι χρήστες μπορούν να έχουν πρόσβαση σε όλα τα δεδομένα, με τη συχνότητα που ορίζει το κοινό σε όλους quota.